open-index/open-wikipedia-markdown huggingface dataset:
วัดท่ามะเกว๋น

**วัดวัดท่ามะเกว๋น** เดิมเป็นวัดร้าง สันนิษฐานว่าสร้างขึ้นก่อนปีพุทธศักราช 2090 ได้รับการบูรณะในปี พ.ศ. 2345
 

ปัจจุบันพระอธิการเคลื่อน สุทสฺสีโล ดำรงตำแหน่งเป็นเจ้าอาวาสวัดวัดท่ามะเกว๋น

## เจดีย์

## ประเพณีประจำปี

## ประมวลภาพบรรยากาศภายในวัดท่ามะเกว๋น


ไฟล์:พระพุทธรูปประดิษฐานในวิหารของวัดเจ็ดลิน.JPG‎|พระพุทธรูปประดิษฐานในวิหารของวัดเจ็ดลิน
ไฟล์:พระพุทธรูป2.JPG‎|


## อ้างอิง

## แหล่งข้อมูลอื่น
* 
* 

หมวดหมู่:วัดในจังหวัดลำปาง
หมวดหมู่:สิ่งก่อสร้างในอำเภอเถิน
จูเลียน กรีน

**จูเลียน เวสลีย์ กรีน** () เกิด 6 มิถุนายน 1995 เป็นนักฟุตบอลชาวอเมริกันที่เล่นเป็นปีกให้กับสโมสรฟุตบอลไบเอิร์นมิวนิกและฟุตบอลทีมชาติสหรัฐอเมริกา ในการเล่นกับทีมชาติเยาวชน เขาได้ลงเล่นกับทั้งทีมชาติเยอรมนีและทีมชาติสหรัฐอเมริกา เนื่องจากเขาถือ 2 สัญชาติ

## อ้างอิง

หมวดหมู่:นักฟุตบอลชาวเยอรมัน
หมวดหมู่:นักฟุตบอลชาวอเมริกัน
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:กองกลางฟุตบอล
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้เล่นในฟุตบอลโลก 2014
หมวดหมู่:บุคคลจากแทมปา
ชะมดต้น

**ชะมดต้น ** มีชื่อสามัญหลายชื่อ เช่น **Abelmosk**, **ambrette seeds**, **annual hibiscus**, **Bamia Moschata**, **Galu Gasturi**, **muskdana**, **musk mallow**,เป็นพืชในวงศ์ Malvaceae เป็นพืชล้มลุก อายุปีเดียว ใบเดี่ยว ผิวใบมีขนรูปดาวทั้งสองด้าน ก้านใบยาว ดอกเดี่ยว กลีบดอกสีเหลือง โคนกลีบสีแดง เกสรตัวผู้จำนวนมาก เชื่อมติดเป็นท่อยาว เมล็ดรูปไต มีกลิ่นฉุน
thumb|250px|left|เทียนชะมด
เมล็ดของพืชชนิดนั้ทางแพทย์แผนไทยเรียก**เทียนชะมด** ใช้เป็นยาบำรุงธาตุ ขับลม บดกับน้ำนมใช้ทาแก้หิด ถ้าเคี้ยวจะได้กลิ่นเหมือนชะมดเช็ด เมล็ดบดเป็นผง ใช้โรยตู้เสื้อผ้าเพื่อป้องกันแมลง น้ำมันที่กลั่นจากเมล็ดใช้ทำน้ำหอม เมล็ดใช้แต่งกลิ่นกาแฟ ใบใช้รับประทานเป็นผัก ในอินเดีย พืชชนิดนี้ใช้ทำยาตามตำราอายุรเวท

## อ้างอิง

## แหล่งข้อมูลอื่น
*''Abelmoschus moschatus''
*''Abelmoschus moschatus''
*Abelmoschus moschatus Medicinal Plant Images Database (School of Chinese Medicine, Hong Kong Baptist University)  
*Celtnet Spice Guide entry for Musk Mallow seeds, including recipes 

หมวดหมู่:วงศ์ชบา
หมวดหมู่:สมุนไพร
หมวดหมู่:พืชที่รับประทานได้
หมวดหมู่:พืชที่ใช้ในอายุรเวท
เซ็ลเลอ

thumb|เซ็ลเลอ
**เซ็ลเลอ** (, ) เป็นเมืองและเมืองหลวงของเขตเซ็ลเลอในรัฐโลว์เออร์แซกโซนี ประเทศเยอรมนี เมืองตั้งอยู่บนฝั่งแม่น้ำอัลเลอร์ สาขาแม่น้ำของแม่น้ำเวเซอร์ เมืองมีประชากร 71,000 คน

## เมืองฝาแฝดและเมืองพี่น้อง

เมืองพี่น้องและเมืองแฝดของเมืองเซ็ลเลอได้แก่

## อ้างอิง

## แหล่งข้อมูลอื่น

* Official website 
* 

หมวดหมู่:เมืองในประเทศเยอรมนี
หมวดหมู่:รัฐนีเดอร์ซัคเซิน
จันทน์ชะมด

**จันทน์ชะมด** เป็นชื่อเรียกไม้ต้น 2 ชนิด ได้แก่
* ***[[Aglaia silvestris]]*** (M. Roem.) Merr. ในวงศ์กระท้อน (Meliaceae)
* ***[[Mansonia gagei]]*** J.R. Drumm. ex Prain ในวงศ์ย่อย Sterculiaceae ของวงศ์ชบา (Malvaceae) เครื่องยาจันทน์ชะมดที่มีจำหน่ายตามร้านขายยาไทยในปัจจุบันได้มาจากแก่นพืชชนิดนี้

## อ้างอิง
Mansonia gagei

**จันทน์ชะมด**, **จันทน์หอม** หรือ **จันทน์พม่า** () เป็นไม้ยืนต้นผลัดใบในวงศ์ชบา (Malvaceae) พบในเอเชียตะวันออกเฉียงใต้และเอเชียใต้

ต้นนี้มีลักษณะลำต้นตรง เปลือกสีเทาอมขาว ใบเดี่ยว ดอกช่อ ขนาดเล็ก สีขาว ผลแห้ง แต่ละผลมีปีกรูปสามเหลี่ยมที่ปลายผล 1 อัน ไม้ที่ตายเองมีกลิ่นคล้ายชะมด ใช้ทำหีบ ตู้เสื้อผ้า เนื้อไม้ใช้ผสมในยาแก้ไข้ น้ำมันที่กลั่นจากเนื้อไม้ ใช้ทำน้ำหอม ผสมในยาบำรุงหัวใจ เครื่องยาจันทน์ชะมดที่มีจำหน่ายตามร้านขายยาไทยในปัจจุบันได้มาจากแก่นพืชชนิดนี้

## อ้างอิง
*ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 3 เครื่องยาสัตววัตถุ. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2556.หน้า 254 - 255.

หมวดหมู่:วงศ์ชบา
หมวดหมู่:สมุนไพร
หมวดหมู่:พืชที่ใช้ทำของใช้
หวายกุ้ง

**หวายกุ้ง**  เป็นหวายกอขนาดใหญ่เป็นพุ่มหนาม มีมือเกาะ หนามบนกาบหุ้มลำที่ยังอ่อนเรียงตัวเป็นวง หนามแหลมโค้งงอ ต้องการแสงแดดจัดในการเจริญเติบโต พบในสุมาตรา สิงคโปร์ คาบสมุทรมลายู ไทย ไปจนถึงพม่า กัมพูชาและเวียดนาม ใช้สานตะกร้าแบบหยาบๆ 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 127



หมวดหมู่:วงศ์ย่อยหวาย
หมวดหมู่:พืชที่ใช้ทำของใช้
หวายกุ้งน้ำพราย

**หวายกุ้งน้ำพราย** () เป็นหวายกอขนาดใหญ่ ออกดอกครั้งเดียวแล้วตาย กาบหุ้มลำเมื่อสดมีสีเขียวอ่อนมีขุยสีน้ำตาล และมีสีน้ำตาลมีขุยสีเทาเมื่อแห้ง หนามขนาดใหญ่ค่อนข้างแน่น ผลกลมเมื่อแห้งมีสีน้ำตาลแดง ขอบเกล็ดหุ้มผลสีดำสลับกับริ้วสีเหลือง กระจายพันธุ์ในบอร์เนียว สุมาตรา คาบสมุทรมลายู ไปจนถึงภาคใต้ของไทย ใช้ผูกมัดหรือสานตะกร้าแบบหยาบๆ ใช้สานเครื่องมือดักปลาหรือกรงไก่ ยอดรับประทานได้และมีจำหน่ายในท้องตลาดในซาราวัก แต่ชนพื้นเมืองในคาบสมุทรมลายูเชื่อว่ามีพิษ 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 127
* https://web.ku.ac.th/nk40/nk/data/13/p_gemini.htm 



หมวดหมู่:สกุลหวายกุ้งน้ำพราย
หมวดหมู่:พืชที่รับประทานได้
หมวดหมู่:พืชที่ใช้ทำของใช้
บัลลังก์เมฆ

**บัลลังก์เมฆ** เป็นบทประพันธ์โดย วาณิช จรุงกิจอนันต์ และ ยุทธนา มุกดาสนิท ถูกนำมาสร้างเป็นละครโทรทัศน์และละครเวทีมาแล้วหลายครั้งด้วยกัน  

โดยครั้งแรกสร้างเป็นละครโทรทัศน์ ในปี พ.ศ. 2536 ผลิตโดย เอ็กแซ็กท์-ซีเนริโอ กำกับการแสดงโดย สุพล วิเชียรฉาย นำแสดงโดย ภัทราวดี มีชูธน, สมบัติ เมทะนี, สรพงษ์ ชาตรี, กรุง ศรีวิไล ออกอากาศทางสถานีวิทยุโทรทัศน์กองทัพบกช่อง 5 เมื่อวันที่ 26 มิถุนายน พ.ศ. 2536 – 13 พฤศจิกายน พ.ศ. 2536  

ต่อมา ซีเนริโอ นำกลับมาสร้างเป็นละครเวที ในชื่อ "บัลลังก์เมฆ เดอะมิวสิคัล" กำกับโดย ถกลเกียรติ วีรวรรณ นำแสดงโดย สินจัย เปล่งพานิช, ทรงสิทธิ์ รุ่งนพคุณศรี, ภาณุเดช วัฒนสุชาติ, กลศ อัทธเสรี เปิดการแสดงแล้ว 3 ครั้ง ในปี พ.ศ. 2544, พ.ศ. 2545 และ พ.ศ. 2550 โดยสองครั้งแรกแสดงที่ศูนย์วัฒนธรรมแห่งประเทศไทย ส่วนครั้งที่สามจัดแสดงที่โรงละครเมืองไทยรัชดาลัย เธียเตอร์ ศูนย์การค้าดิเอสพละนาดการเปิดการแสดงทั้งสามครั้งนั้นรวมแล้วทั้งหมดเปิด 80 รอบการแสดง

และนำกลับมาสร้างเป็นละครโทรทัศน์ใหม่อีกครั้งในปี พ.ศ. 2558 ผลิตโดย เดอะ วัน เอ็นเตอร์ไพรส์ (เอ็กแซ็กท์-ซีเนริโอ) กำกับการแสดงโดย สันต์ ศรีแก้วหล่อ นำแสดงโดย พิยดา จุฑารัตนกุล, สมชาย เข็มกลัด, ปฏิภาณ ปฐวีกานต์, ศรราม เทพพิทักษ์ ออกอากาศทางช่องช่องวัน ในเครือจีเอ็มเอ็ม แกรมมี่ ตั้งแต่วันที่18 พฤษภาคม พ.ศ. 2558 - 10 สิงหาคม พ.ศ. 2558 และได้นำกลับมาออกอากาศใหม่ซ้ำอีกครั้งทุกวันเสาร์-อาทิตย์ ตั้งแต่วันที่ 5 กันยายน พ.ศ. 2558 เป็นต้นไป

และในปี พ.ศ. 2562 ซีเนริโอ ได้จัดทำละครเวทีชุด เมืองไทยรัชดาลัย The Musical Show ตอน **Ladies Of The Stage** โดยนำละครเวที 3 เรื่องกลับมาแสดงใหม่พร้อมๆกัน หนึ่งในนั้นคือ บัลลังก์เมฆ เดอะมิวสิคัล นำแสดงโดย สินจัย เปล่งพานิช, รัดเกล้า อามระดิษ, ณัฐ ศักดาทร, วิชญาณี เปียกลิ่น, อาณัตพล ศิริชุมแสง

## รายชื่อนักแสดง

## เพลงประกอบละคร
; พ.ศ. 2536
* เพลง **บัลลังก์เมฆ** (เพลงปิดเรื่อง) - มาลีวัลย์ เจมีน่า

; พ.ศ. 2558
* เพลง **บัลลังก์เมฆ** (เพลงเปิดเรื่อง) - ธงไชย แมคอินไตย์
* เพลง **[[รักให้พอดี]]** (เพลงปิดเรื่อง) - ธงไชย แมคอินไตย์ (feat. วิชญาณี เปียกลิ่น & ระดับดาว ศรีระวงษ์)
* เพลง **[[ผมเป็นของคุณไปแล้ว]]** - สุกฤษฎิ์ วิเศษแก้ว
* เพลง **[[หากจะรักแล้ว]]** - มูซู
* เพลง **[[มันคือความรัก]]** - ลุลา
* เพลง **[[หนึ่งคำที่ล้นใจ]]** - พิจิกา จิตตะปุตตะ (ร้อง Cover โดย ญานนีน ภารวี ไวเกล)
* เพลง **[[คู่ชีวิต (เพลงค็อกเทล)|คู่ชีวิต]]** - ค็อกเทล
* เพลง **[[เธอ (เพลงค็อกเทล)|เธอ]]** - ค็อกเทล (ร้อง Cover โดย ญานนีน ภารวี ไวเกล)
* เพลง **[[คนไม่สำคัญ]]** - นภัทร อินทร์ใจเอื้อ
* เพลง **[[ถ้าเธอจะไป]]** - แพรว คณิตกุล

## ดูเพิ่ม
* บัลลังก์เมฆ เดอะมิวสิคัล

## รางวัลและการเข้าชิง

## อ้างอิง

## ลำดับรายการโทรทัศน์

หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ไทยในปี พ.ศ. 2536
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ที่กำกับโดย สุพล วิเชียรฉาย
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ที่กำกับโดย สันต์ ศรีแก้วหล่อ
วัดนวมินทรราชูทิศ

**วัดนวมินทรราชูทิศ** ตั้งอยู่ที่เมืองเรย์แฮม รัฐแมสซาชูเซตส์ ในวันที่ 1 สิงหาคม พ.ศ. 2545 วัดนวมินทรราชูทิศ ได้ถือกำเนิดอย่างเป็นทางการ ณ อพาร์ตเมนท์ เลขที่ 1765 Commonwealth Ave รัฐแมสซาชูเซตส์ ต่อมาในวันที่ 1 มิถุนายน พ.ศ. 2546 ได้ย้ายไปอยู่ที่บ้านเลขที่ 11 Wilmot St Watertown รัฐแมสซาชูเซตส์ และย้ายมายังที่ตั้งปัจจุบัน 382 South Street East เมืองเรย์แฮม รัฐแมสซาชูเซตส์ 02767 เมื่อวันที่ 2 กรกฎาคม พ.ศ. 2547 และได้มีพิธีเปิดโครงการก่อสร้างอุโบสถหรือ Ground Breaking เมื่อเวลา 10.09 น.ของวันที่ 20 กันยายน พ.ศ. 2547 โดยระบุว่าพระอุโบสถทรงไทยประยุกต์ ที่มีพื้นที่ 110,000 ตารางฟุต ใช้งบก่อสร้าง 50 ล้านดอลลาร์สหรัฐ ซึ่งจะทำให้วัดแห่งนี้กลายเป็นวัดไทยนอกประเทศที่ใหญ่ที่สุด

## การออกแบบ
บีน แวง สถาปนิกผู้ออกแบบสร้างอุโบสถของวัดนวมินทรราชูทิศ กล่าวว่า อุโบสถดังกล่าว ออกแบบตามแนวคิดของพระพรหมวชิรญาณ (ปสฤทธิ์ เขมงฺกโร) ประธรรมกรรมการอำนวยการวัดนวมินทรราชูทิศ ที่บอกว่าต้องการให้เป็นการผสมผสานระหว่างสถาปัตยกรรมตะวันออกและตะวันตก คือสถาปัตยกรรมแบบนิวอิงแลนด์และไทยเข้าด้วยกัน เพื่อให้ขัดกับสภาพแวดล้อมของเมือง ขณะเดียวกันก็สามารถรักษาเอกลักษณ์ความเป็นไทยเอาไว้

โดยส่วนกลางของอุโบสถ จะเป็นอาคารสามชั้น (ไม่รวมเจดีย์)
* ชั้นแรก - เป็นพิพิธภัณฑ์เทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (คล้าย ๆ กับห้องสมุดประธานาธิบดี) และมีคาเฟ่ 
* ชั้นสอง - เป็นบริเวณสำหรับปฏิบัติกรรมฐาน 
* ชั้นสาม - เป็นสถานที่ประดิษฐานพระพุทธรูปขนาด 15 ตัน ที่อัญเชิญมาจากประเทศไทย มีขนาดสูงประมาณ 20-25 ฟุต นอกจากนั้น อาคารพระอุโบสถหลังนี้ จะประกอบไปด้วยระเบียง (terrace) กว้างขวาง, บริเวณที่พักสงฆ์, ห้องประชุมอเนกประสงค์ ที่รองรับประชาชนได้ถึง 700 คน รวมทั้งจะมีห้องเรียน และห้องประชุมอีกหลายห้อง

## วัตถุประสงค์
พระพรหมวชิรญาณ (ปสฤทธิ์ เขมงฺกโร) เจ้าอาวาสวัดยานนาวา กรรมการมหาเถรสมาคม (มส.) กล่าวว่า การจัดสร้างวัดนวมินทรราชูทิศ ก็เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสฉลองสิริราชสมบัติครบ 60 ปี และเป็นอนุสรณ์ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชสมภพที่เมืองบอสตัน โดยได้มีการสร้างอุโบสถและตัววัดตั้งแต่ปี พ.ศ. 2554 บนเนื้อที่ 233 ไร่ ด้วยงบประมาณกว่า 2,000 ล้านบาท และได้รับเงินสนับสนุนจากรัฐบาลไทยกว่า 500 ล้านบาท ทำให้วัดนวมินทรราชูทิศ เป็นวัดไทยในต่างประเทศที่ใหญ่ที่สุดในโลก

นอกจากนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานพระบรมรูปของพระองค์ มาประดิษฐานที่โถงทางเข้า และภายในวัดยังมีการจัดนิทรรศการแสดงพระราชประวัติ พระราชกรณียกิจ ขณะที่พระองค์ทรงมีพระราชสมภพในเมืองบอสตัน อีกทั้งยังมีการจัดตั้งสถาบันการศึกษาทางพระพุทธศาสนา และศูนย์วิปัสนาขนาดใหญ่ด้วย

## อ้างอิง

หมวดหมู่:วัดในสหรัฐ
หมวดหมู่:วัดไทยในสังกัดคณะสงฆ์มหานิกาย
หมวดหมู่:วัดไทยในต่างประเทศ
หมวดหมู่:ไทยทาวน์ในสหรัฐ
หมวดหมู่:สิ่งก่อสร้างตั้งแต่ พ.ศ. 2545
หมวดหมู่:ความสัมพันธ์ไทย–สหรัฐ‎‎
พีระศักดิ์ พอจิต

**พีระศักดิ์ พอจิต** (เกิด 5 พฤษภาคม พ.ศ. 2503) อดีตสมาชิกวุฒิสภา อดีตรองประธานสภานิติบัญญัติแห่งชาติคนที่ 2 และกรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560
อัยการพิเศษประจำกรมช่วยราชการสำนักงานอัยการจังหวัดอุตรดิตถ์ นายกองค์การบริหารส่วนจังหวัดอุตรดิตถ์ นักกฎหมายชาวไทย เนติบัณฑิตไทย

## ประวัติ
นายพีระศักดิ์ พอจิต ชื่อเล่น "อ๋อง" สำเร็จการศึกษาระดับชั้นมัธยมศึกษาที่โรงเรียนสูงเม่นชนูปถัมภ์ ศึกษาจากคณะนิติศาสตร์ มหาวิทยาลัยรามคำแหง, เนติบัณฑิต สำนักอบรมศึกษากฎหมายแห่งเนติบัณฑิตยสภา, คณะศิลปศาสตร์ (ปริญญาโทสาขารัฐศาสตร์) มหาวิทยาลัยรามคำแหง ในอดีตทำงานเป็นอัยการพิเศษประจำกรมช่วยราชการสำนักงานอัยการจังหวัดอุตรดิตถ์ ประชาชนในพื้นที่จึงมักเรียกว่า “อัยการอ๋อง” ต่อมาลาออกมาลงสมัคร ส.ว. อุตรดิตถ์ เมื่อปี พ.ศ. 2549 และได้รับชัยชนะ แต่การเลือก ส.ว.ครั้งนั้นล้มเลิกไปเนื่องจากการรัฐประหาร 19 กันยายน พ.ศ. 2549  จึงไปลงสมัครเป็นนักการเมืองท้องถิ่น และได้รับเลือกตั้งเป็นนายกองค์การบริหารส่วนจังหวัด (อบจ.) ช่วงปี พ.ศ. 2551-2555 ต่อมาเขาได้ลงสมัครเป็น สว. อุตรดิตถ์ เมื่อ 30 มีนาคม พ.ศ. 2557 โดยได้รับเลือกด้วยคะแนน 101,895 คะแนน และได้รับการเลือกให้ดำรงตำแหน่งรองประธานวุฒิสภาคนที่ 2 เอาชนะ นายจองชัย เที่ยงธรรม ส.ว. สุพรรณบุรี ด้วยคะแนน 89 : 57 เสียง ในวันเดียวกับที่นายสุรชัย เลี้ยงบุญเลิศชัย 

ในเดือนกรกฎาคม พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ และเมื่อวันที่ 8 สิงหาคม พ.ศ. 2557 นายพีระศักดิ์ได้รับเลือกตั้งให้เป็นรองประธานสภานิติบัญญัติแห่งชาติ คนที่ 2เขาได้แต่งตั้ง นางสาว พณัศยา พอจิต ลูกสาวของเขา เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่สองและลูกชายของเขา นายพิชญุตม์ พอจิต เป็นสมาชิกสภาผู้แทนราษฎรจังหวัดอุตรดิตถ์ เขต 1 

นายพีระศักดิ์ มีความชื่นชอบส่วนตัวคือ ชอบกีฬาฟุตบอลมาก โดยมีตำแหน่งเป็นอดีตนายกสมาคมกีฬาจังหวัดอุตรดิตถ์ และอดีตประธานสโมสรฟุตบอลจังหวัดอุตรดิตถ์ ในระดับดิวิชัน 2 โซนภาคเหนือ และเป็นผู้สนับสนุนนอตทิงแฮมฟอเรสต์ สโมสรฟุตบอลที่มีชื่อเสียงและเกียรติประวัติยาวนานของอังกฤษ โดยมักจะสวมชุดแข่งของนอตทิงแฮมฟอเรสต์ลงแข่งเสมอ ๆ ในการแข่งขันที่เจ้าตัวเข้าร่วม โดยสนับสนุนมาตั้งแต่ยุคทศวรรษที่ 70 ซึ่งเป็นช่วงที่สโมสรประสำเร็จ 

นายพีระศักดิ์ เป็นนักการเมืองที่มีความใกล้ชิดกับพรรคประชาธิปัตย์

## เครื่องราชอิสริยาภรณ์

## อ้างอิง

## แหล่งข้อมูลอื่น
*พีระศักดิ์ พอจิต-อดีตอัยการจาก "เมืองลับแล" สู่เวทีสภาสูง 

หมวดหมู่:ข้าราชการฝ่ายอัยการชาวไทย
หมวดหมู่:นักกฎหมายชาวไทย
หมวดหมู่:นักการเมืองไทย
หมวดหมู่:รองประธานสภานิติบัญญัติแห่งชาติ
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกวุฒิสภาจังหวัดอุตรดิตถ์
หมวดหมู่:นายกองค์การบริหารส่วนจังหวัดของประเทศไทย
หมวดหมู่:พรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
รายชื่อนายกรัฐมนตรีเนเธอร์แลนด์

นี่คือ **รายชื่อ[[นายกรัฐมนตรีเนเธอร์แลนด์]]** ตั้งแต่การก่อตั้งตำแหน่งนี้ขึ้นมาภายใต้รัฐธรรมนูญปี 1848

## รัชสมัย[[พระเจ้าวิลเลิมที่ 2 แห่งเนเธอร์แลนด์|สมเด็จพระเจ้าวิลเลิมที่ 2]] <small>(1840–1849)</small>

## รัชสมัย[[พระเจ้าวิลเลิมที่ 3 แห่งเนเธอร์แลนด์|สมเด็จพระเจ้าวิลเลิมที่ 3]] <small>(1849–1890)</small>

## รัชสมัย[[สมเด็จพระราชินีนาถวิลเฮลมินาแห่งเนเธอร์แลนด์|สมเด็จพระราชินีนาถวิลเฮลมินา]] <small>(1890–1948)</small>

## รัชสมัย[[สมเด็จพระราชินีนาถยูเลียนาแห่งเนเธอร์แลนด์|สมเด็จพระราชินีนาถยูเลียนา]] <small>(1948–1980)</small>

## รัชสมัย[[สมเด็จพระราชินีนาถเบียทริกซ์แห่งเนเธอร์แลนด์|สมเด็จพระราชินีนาถเบียทริกซ์]] <small>(1980–2013)</small>

## รัชสมัย[[สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์|สมเด็จพระราชาธิบดีวิลเลิม-อเล็กซานเดอร์]] <small>(2013–ปัจจุบัน)</small>

## ดูเพิ่ม
* นายกรัฐมนตรีเนเธอร์แลนด์


เนเธอร์แลนด์
เฮการี ยูไนเต็ด

**เฮการี ยูไนเต็ด** () เป็นสโมสรฟุตบอลกึ่งอาชีพ ตั้งอยู่ในเมืองพอร์ตมอร์สบี ปาปัวนิวกินี สโมสรฟุตบอลเฮการี ยูไนเต็ดเป็นผู้ชนะการแข่งขันปาปัวนิวกินีเนชันแนลซอคเคอร์ลีกนับตั้งแต่ปี ค.ศ. 2006 เป็นต้นมา  ในปี ค.ศ. 2010 เฮการี ยูไนเต็ดเป็นสโมสรฟุตบอลสโมสรแรกนอกจากออสเตรเลียและนิวซีแลนด์ที่ได้เข้าร่วมการแข่งขันฟุตบอลชิงแชมป์สโมสรโลก 2010ในเมืองอาบูดาบี การมีโอกาสเข้าร่วมการแข่งขันชิงแชมป์สโมสรโลกในครั้งนี้ส่งผลให้กลายเป็นครั้งแรกที่ปาปัวนิวกินีและสโมสรหมู่เกาะแปซิฟิกใต้มีโอกาสเข้าร่วมการแข่งขันในระดับสโมสรของฟีฟ่าเป็นครั้งแรก
## อ้างอิง

หมวดหมู่:สโมสรฟุตบอลในประเทศปาปัวนิวกินี
หมวดหมู่:สโมสรกีฬาที่ก่อตั้งในปี พ.ศ. 2546
สาทรสแควร์

**อาคารสาทรสแควร์** () เป็นอาคารสำนักงานสูง 41 ชั้น ตั้งอยู่หัวมุมแยกสาทร-นราธิวาส (แยกถนนสาทรเหนือ ตัดถนนนราธิวาสราชนครินทร์) เขตบางรัก ใกล้กับสถานีช่องนนทรี

อาคารสาทรสแควร์ มีพื้นที่ 75,000 ตารางเมตร แบ่งเป็น 3 ส่วน คือ ส่วนร้านค้าและสิ่งอำนวยความสะดวกชั้น 1 ถึง 3 ส่วนสำนักงานชั้น 4 ถึง 38 และส่วนบนสุดชั้น 39 ถึง 40 เป็นร้านอาหารเชลาวี (CÈ LA VI Bangkok) ตัวอาคารแวดล้อมไปด้วยสิ่งอำนวยความสะดวก ได้แก่ โรงแรม ดับเบิ้ลยู กรุงเทพฯ (โรงแรม 5 ดาว) และบ้านสาทร (หลวงสาทรราชายุตก์ (ยม พิศลยบุตร)) ซึ่งเคยเป็นที่ตั้งสถานเอกอัครราชทูตสหพันธรัฐรัสเซียประจำประเทศไทย นอกจากนี้ อาคารสาทรสแควร์ ยังได้รับรางวัลอาคารอนุรักษ์พลังงาน รางวัลลีด (Leadership in Energy and Environmental Design : LEED) ของสภาอาคารเขียวสหรัฐอเมริกา (U.S. Green Building Council : USGBC) ระดับทองคำ (GOLD) ซึ่งเป็นระดับสูงสุดแห่งเดียวของอาคารสำนักงานบนถนนสาทร อาคารยังโดดเด่นด้วยสถาปัตยกรรมที่สวยงามเป็นสัญลักษณ์ให้กับแยกสาทร
นอกจากนี้ยังมีสถานเอกอัครราชทูตเบลเยียมประจำประเทศไทย ตั้งอยู่ที่ชั้น 16 ของอาคารอีกด้วย

## ดูเพิ่ม
* ตึกระฟ้า
* รายชื่ออาคารที่สูงที่สุดในประเทศไทย

## อ้างอิง

หมวดหมู่:สิ่งก่อสร้างตั้งแต่ พ.ศ. 2555
หมวดหมู่:ตึกระฟ้าในเขตบางรัก
หมวดหมู่:สิ่งก่อสร้างของกลุ่มทีซีซี
โรงแรมแกรนด์ เซนเตอร์ พอยต์ ราชดำริ

**โรงแรมแกรนด์ เซนเตอร์ พอยต์ ราชดำริ** () เป็นโรงแรมแห่งแรกในเครือโรงแรมแกรนด์ เซนเตอร์ พอยต์ ตั้งอยู่บนถนนราชดำริ เขตปทุมวัน เปิดให้บริการเมื่อปี พ.ศ. 2551 โดยมีห้องต่าง ๆ กว่า 526 ห้อง ปลายสุดของอาคารมีลักษณะเด่นเป็นยอดแหลมสองชั้นสีฟ้า ตัวอาคารตั้งอยู่ใกล้สถานีราชดำริ แยกราชประสงค์ สวนลุมพินี  ศาลท้าวมหาพรหม โรงแรมเอราวัณ ศูนย์การค้าเกษร เซ็นทรัลเวิลด์ และสยามพารากอน ภายในโรงแรมยังมีร้านอาคารคอฟฟี่บีน ห่างจากท่าอากาศยานสุวรรณภูมิ 40 กิโลเมตร

## ดูเพิ่ม
* ตึกระฟ้า
* รายชื่ออาคารที่สูงที่สุดในประเทศไทย

## อ้างอิง

แกรนด์ เซนเตอร์ พอยต์ ราชดำริ
หมวดหมู่:ตึกระฟ้าในเขตปทุมวัน

แกรนด์ เซนเตอร์ พอยต์ ราชดำริ
หมวดหมู่:ก่อตั้งในกรุงเทพมหานครในปี พ.ศ. 2551
แกงจีนจ๊วน

**แกงจีนจ๊วน** เป็นแกงโบราณที่นิยมทำในวัง ได้รับอิทธิพลจากแกงแบบชวา คาดว่าแพร่หลายเข้ามาเมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสชวา เป็นแกงกะทิรสอ่อน ใส่ส้มซ่า ถั่วลิสงและพริกหยวก พริกแกงมีพริกไทย ดอกจันทน์ ลูกจันทน์ ลูกผักชี ยี่หร่า ลูกกระวาน กานพลู อบเชย พริกแห้ง เกลือ ข่าแก่ ตะไคร้ รากผักชี กระเทียม กะปิ

## อ้างอิง
* ญดา ศรีเงินยวง และชนิรัตน์ สำเร็จ. *แกงไทย.* กรุงเทพฯ : แสงแดด, 2556, หน้า 273–274.

## แหล่งข้อมูลอื่น
* แกงเผ็ดไก่จี่จ๋วน, แกงจีนจ๊วน, แกงจ๋วน

หมวดหมู่:แกง
หมวดหมู่:อาหารไทยภาคกลาง
ทะเลสาบบอลอโตน

**บอลอโตน** (, ; ; ; ; ; ) เป็นทะเลสาบน้ำจืดในที่ราบลุ่มแม่น้ำดานูบ (ทรานส์ดานูเบีย) ของประเทศฮังการี ทะเลสาบบอลอโตนเป็นทะเลสาบที่ใหญ่ที่สุดในยุโรปกลาง และเป็นแหล่งท่องเที่ยวที่สำคัญของฮังการี น้ำในทะเลสาบส่วนใหญ่ไหลมาจากแม่น้ำซอลอและมีชิโอ ซึ่งเป็นคลองขุดทำหน้าที่ระบายน้ำออก

เขตที่สูงในชายฝั่งทางตอนเหนือเป็นที่รู้จักในฐานะแหล่งผลิตไวน์ของภูมิภาคและมีความสำคัญทางประวัติศาสตร์ ในขณะที่ที่ราบในบริเวณชายฝั่งตอนใต้เป็นที่รู้จักในฐานะเมืองพักตากอากาศ บอลอโตนฟือแร็ดและเฮวีซได้รับการพัฒนาให้เป็นเมืองพักตากอากาศซึ่งมีชื่อเสียงมากในคริสต์ศตวรรษที่ 19 เป็นต้นมา เนื่องจากในสมัยนั้นมีแมลงฟิลลอกเซอราซึ่งเป็นศัตรูพืชชนิดหนึ่งได้ทำลายไร่องุ่น ส่งผลให้เจ้าของที่ดินสร้างบ้านพักฤดูร้อนขึ้นให้ชนชั้นกลางเช่า

## อ้างอิง

## แหล่งข้อมูลอื่น

* 
* 
* 

หมวดหมู่:ภูมิศาสตร์ฮังการี
บอลอโตน
หมวดหมู่:อนุสัญญาแรมซาร์
ต้นไม้สังหาร

**ต้นจันกีรี** (Chankiri Tree) หรือ**ต้นไม้สังหาร** (Killing Tree) เป็นต้นไม้ที่ขึ้นอยู่ในทุ่งสังหารในกัมพูชา ซึ่งใช้เป็นที่ประหารเด็กหรือทารกที่พ่อแม่ถูกกล่าวหาว่าก่ออาชญากรรมต่อต้านเขมรแดง เพื่อป้องกันไม่ให้เด็กเหล่านี้โตขึ้นมาล้างแค้นให้กับพ่อแม่ที่ตายไป   ทหารบางคนหัวเราะขณะจับเด็กฟาดกับต้นไม้  โดยไม่มีความเห็นอกเห็นใจกับผู้ตกเป็นเหยื่อ

## อ้างอิง

หมวดหมู่:เขมรแดง
เจิงเอก

thumb|right|210px|สถูปที่เจิงเอก
thumb|210px|ที่ที่ขุดพบกระดูกในเจิงเอก
**เจิงเอก** ( *เชิงเอก*; ) เป็นชื่อสถานที่ที่มีการสังหารเหยื่อของเขมรแดงในช่วง พ.ศ. 2518 – 2522 เป็นจำนวนมาก ห่างจากกรุงพนมเปญไปทางใต้ราว 17 กิโลเมตร จัดเป็นทุ่งสังหารที่เป็นที่รู้จักกันมากที่สุด พบโครงกระดูกประมาณ 8,895 ในบริเวณเจิงเอกนี้ หลังจากที่เขมรแดงลงจากอำนาจ ผู้ที่เสียชีวิตจำนวนมากเป็นนักโทษการเมืองที่ถูกขังไว้ที่คุกต็วลแซลง

ในปัจจุบัน เจิงเอกเป็นสถานที่แห่งความทรงจำ ได้สร้างเจดีย์ และบรรจุกะโหลกไว้กว่า 5,000 กะโหลก และรัฐบาลได้ส่งเสริมให้นักท่องเที่ยวไปยังเจิงเอก นอกจากเจดีย์ แล้ว ยังแสดงจุดที่ขุดกระดูกขึ้นมา และยังมีกระดูกบางส่วนเหลืออยู่ ในภาพยนตร์เรื่องทุ่งสังหาร ได้แสดงเหตุการณ์คล้ายกับที่เกิดขึ้นในเจิงเอกไว้ด้วย
## อ้างอิง

หมวดหมู่:เขมรแดง
หมวดหมู่:การฆ่าล้างเผ่าพันธ์ุชาวเขมร
หมวดหมู่:แหล่งมรดกโลกในประเทศกัมพูชา
หมวดหมู่:แหล่งมรดกโลกทางวัฒนธรรม
สะใภ้จ้าว

**สะใภ้จ้าว** เป็นละครโทรทัศน์ไทย ละครพีเรียดแนวโรแมนติกคอมเมดี้ ดัดแปลงจากบทประพันธ์ของ "รจนา" หรือ สุภาว์ เทวกุล ถูกนำมาสร้างครั้งแรกเมื่อปี พ.ศ. 2545 ออกอากาศทาง สถานีวิทยุโทรทัศน์ไทยทีวีสีช่อง 3 ผลิตโดย บริษัท บรอดคาซท์ ไทย เทเลวิชั่น โดยผู้จัดละคร อรุโณชา ภาณุพันธุ์ นำแสดงโดย สหรัถ สังคปรีชา และ สุนิสา เจทท์  ออกอากาศทุกวันศุกร์–เสาร์–อาทิตย์ เวลา 20.20 – 22.20 น. เมื่อวันที่ 7 มิถุนายน พ.ศ. 2545 – 19 กรกฎาคม พ.ศ. 2545 และในปี พ.ศ. 2558 ได้มีการนำกลับมาสร้างเป็นละครอีกครั้ง นำแสดงโดย ธนวรรธน์ วรรธนะภูติ และ พิจักขณา วงศารัตนศิลป์ ผลิตโดยบริษัทและผู้จัดละครเดียวกันกับเวอร์ชันก่อน และออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์–อังคาร เวลา 20.20 – 22.50 น. ระหว่างวันที่ 12 ตุลาคม พ.ศ. 2558 – 7 ธันวาคม พ.ศ. 2558

## นักแสดง

## เพลงประกอบละคร
### พ.ศ. 2545

### พ.ศ. 2558

## รางวัล

## อ้างอิง

## แหล่งข้อมูลอื่น
* เรื่องย่อละคร บทละคร สะใภ้จ้าว by Dara.truelife.com 
*  ช่อง 3 นำความประทับใจแห่งวังวุฒิเวศน์ กลับมาให้ชมอีกครั้งใน ‘สะใภ้จ้าว’
* เรื่องย่อ "สะใภ้จ้าว"
* “พี่หน่อง” ปลื้มใจ “สะใภ้จ้าว” ออนแอร์อีกครั้ง!!
* “โป๊ป-น้ำตาล” หวนคืนจออีกครั้ง!! ในช่วงละครฮิตเสาร์-อาทิตย์ “สะใภ้จ้าว”

หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครโทรทัศน์ไทยในปี พ.ศ. 2545
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ช่อง 3 เอชดี
โรงเรียนมัธยมปลายโทกิวางิ

**โรงเรียนมัธยมปลายโทกิวางิ** () เป็นโรงเรียนมัธยมปลายซึ่งตั้งอยู่ที่โอดาวาระยนโจเมะ เขตอาโอบะ นครเซ็นได จังหวัดมิยางิ โรงเรียนแห่งนี้เป็นที่รู้จักโดยทั่วไปในชื่อ *ทกกี* หรือ *โทกิวางิ*

โรงเรียนแห่งนี้มีชื่อเสียงด้านทีมฟุตบอลหญิง และอายุ นากาดะ ซึ่งเป็นนักฟุตบอลหญิงสังกัดไอแนคโคเบะเลโอเนสซา เคยเข้าศึกษาที่สถาบันแห่งนี้

## ประวัติ
ได้มีการจัดตั้ง 2 แผนก ซึ่งได้แก่โรงเรียนสามัญและภาควิชาดนตรี ในลักษณะโรงเรียนสตรี ส่วนเด็กผู้ชายจะสามารถเข้าศึกษาได้เพียงในภาควิชาดนตรี

กิจกรรมสโมสรฟุตบอลของโรงเรียนแห่งนี้ จัดได้ว่ามีชื่อเสียงมากที่สุดแห่งหนึ่งของประเทศ ค.ศ. 2010 ในการแข่งขันฟุตบอลลีกหญิงของญี่ปุ่นรายการ*นาเดชิโกะลีกชาลเลนจ์* ซึ่งเป็นลีกดิวิชัน 2 ทีมนี้สามารถครองแชมป์ฝั่งตะวันออกได้สำเร็จ และประสบความสำเร็จในปีถัดมาเป็นสมัยที่สอง (ระบบนี้ได้ยกเลิกในปี ค.ศ. 2012) ส่วนใน*นาเดชิโกะลีก* ซึ่งเป็นลีกดิวิชัน 1 ทีมโรงเรียนนี้ยังไม่ได้รับการเลื่อนระดับสู่การแข่งขันดิวิชันดังกล่าว ถึงกระนั้น ได้มีนักฟุตบอลหญิงหลายคนจากโรงเรียนแห่งนี้เข้าแข่งขันให้แก่ฟุตบอลหญิงทีมชาติญี่ปุ่น รวมถึงฟุตบอลลีกหญิงของญี่ปุ่น และทีมนี้ยังชนะการแข่งขันระดับประเทศ ทั้งฟุตบอลหญิงชิงแชมป์มัธยมปลายแห่งประเทศญี่ปุ่น 5 สมัย และฟุตบอลเยาวชนหญิงอายุไม่เกิน 18 ปี ชิงแชมป์ประเทศญี่ปุ่น 3 สมัย รวมเป็น 8 สมัยรายการ นับเป็นโรงเรียนมัธยมปลายที่ทำสถิติสูงสุดสำหรับการแข่งขันในระดับประเทศ

## ศิษย์เก่าที่ประสบความสำเร็จ

## การคมนาคม
* สถานีรถไฟเซ็นได (กลุ่มบริษัทรถไฟญี่ปุ่น) เดิน 20 นาทีจากทางออกทิศตะวันออก

## อ้างอิง

## ดูเพิ่ม
* โรงเรียนปางศิลาทองศึกษา - โรงเรียนมัธยมที่มีชื่อเสียงด้านทีมฟุตบอลหญิงของประเทศไทย

## แหล่งข้อมูลอื่น
* 
* 学校法人 常盤木学園

หมวดหมู่:โรงเรียนในประเทศญี่ปุ่น
หมวดหมู่:โรงเรียนที่ก่อตั้งในปี พ.ศ. 2471
หมวดหมู่:สิ่งก่อสร้างในเซ็นได
แกงบุ่มไบ่

**แกงบุ่มไบ่** เป็นแกงโบราณของไทยที่มีลักษณะคล้ายแกงอินเดียมาก นิยมแกงกับไก่หรือเนื้อวัว ใส่เครื่องเทศหลายชนิด เคี่ยวกะทิจนแตกมัน มีรสเปรี้ยวจากมะขามเปียก บันทึกเกี่ยวกับแกงชนิดนี้ที่เก่าที่สุดอยู่ในสมัยรัชกาลที่ 5 นิยมใส่ผักคือหอมใหญ่และแตงร้าน พริกแกงประกอบด้วย พริกไทย ลูกผักชี ยี่หร่า ดอกจันทน์ (หรือรกหุ้มเมล็ดของผลจันทน์เทศ) ลูกจันทน์ (หรือเมล็ดจันทน์เทศ) พริกแห้ง เกลือ ข่าแก่ ขมิ้น กระเทียม หอมแดง และกะปิ

## อ้างอิง
* ญดา ศรีเงินยวง และชนิรัตน์ สำเร็จ. *แกงไทย.* กรุงเทพฯ : แสงแดด, 2556, 291–292.

หมวดหมู่:แกง
หมวดหมู่:อาหารไทยภาคกลาง
สีสุวัตถิ์ วัฑฒ์ฉายาวงศ์

**นักองค์มจะ สีสุวัตถิ์ วัฑฒ์ฉายาวงศ์** (Sisowath Watchayavong, ) ประสูติเมื่อ 13 กันยายน พ.ศ. 2434 พระองค์เป็นเชื้อพระวงศ์ในราชสกุลสีสุวัตถิ์ของกัมพูชาและได้ดำรงตำแหน่งนายกรัฐมนตรีของกัมพูชาเมื่อยังเป็นดินแดนในอารักขาของฝรั่งเศส ระหว่าง พ.ศ. 2490 - 2491 ดำรงตำแหน่งต่อจาก นักองค์มจะสีสุวัตถิ์ ยุทธวงศ์ นับเป็นนายกรัฐมนตรีคนที่ 5 ของกัมพูชา สิ้นพระชนม์เมื่อ 30 มกราคม พ.ศ. 2515

## อ้างอิง

หมวดหมู่:นายกรัฐมนตรีกัมพูชา
หมวดหมู่:ราชสกุลสีสุวัตถิ์
นโรดม กันตล

**พระนโรดม กันตอล** (Norodom Kantol ) เกิดเมื่อ 15 กันยายน พ.ศ. 2463 เป็นพระราชโอรสของพระนโรดม สิงหรา (Norodom Singhara) นโรดม กันตลได้เป็นนายกรัฐมนตรีคนที่ 20 ของกัมพูชา อยู่ในตำแหน่งระหว่าง พ.ศ. 2505 – 2509   และเป็นรัฐมนตรีว่าการกระทรวงการต่างประเทศในระบอบสังคมของพระนโรดม สีหนุ ในสมัยสาธารณรัฐเขมร พระองค์ถูกคุมขังไว้เช่นเดียวกับสมาชิกราชวงศ์อื่นๆ พระองค์หายตัวไปอย่างลึกลับใน พ.ศ. 2519 คาดว่าเป็นหนึ่งในสมาชิกราชวงศ์ที่ถูกเขมรแดงสังหาร

## อ้างอิง

หมวดหมู่:นายกรัฐมนตรีกัมพูชา
หมวดหมู่:บุคคลที่ถูกเขมรแดงสังหาร
หมวดหมู่:ราชสกุลนโรดม
หมวดหมู่:เสียชีวิตจากการฆ่าล้างเผ่าพันธ์ุชาวเขมร
อัน จิน-คย็อง

**อัน จิน-คย็อง** (안진경) นักร้องและนักแสดงชาวเกาหลีใต้

## ประวัติ
### ชีวิตส่วนตัว
อัน จิน-คย็อง (안진경) เข้าวงการด้วยการออกอัลบั้มในนาม To-Ya โดยออกในประเทศญี่ปุ่นและเกาหลี จากนั้นได้เป็นนักร้องนำของวง BABYVOX Re.V ที่สึบทอดมาจาก Baby V.O.X.
โดยการเพิ่มคำว่า "Re.V" ซึ่งย่อมาจาก "Renaissance Voices" แปลว่าเสียงที่ฟื้นคืนมาใหม่ จนวงยุตัวลงจึงออกอัลบั้มของตัวเองในชื่อ Bad Person และยังมีผลงานการแสดงในเรื่อง Athena: Goddess of War (SBS, 2010) รับบทเป็นแกนนำของกลุ่มก่อการร้าย

ด้านงานบันเทิงในไทย อัน จิน-คย็อง เคยมาเล่นคอนเสิร์ตในงานเทศกาลดนตรีพัทยา และได้ถ่ายทำภาพยนตร์โฆษณา PhD (พีเอชดี) รวมถึงจะได้ร่วมงานด้านดนตรีกับประเทศไทยในอนาคต

## อ้างอิง

หมวดหมู่:นักร้องเกาหลีใต้
หมวดหมู่:นักแสดงหญิงชาวเกาหลีใต้
บันทึกกรรม

**บันทึกกรรม** เป็นละครชุดจบในตอนสะท้อนสังคมในรูปแบบการถ่ายทำแบบภาพยนตร์ ทางสถานีวิทยุโทรทัศน์ไทยทีวีสีช่อง 3 ออกอากาศเทปแรกวันที่ 7 พฤศจิกายน 2552–27 มกราคม 2559 ทุกวันเสาร์ เวลา 16.15 - 17.00 น. , 14.45 - 15.30 น. ตั้งแต่เดือนมิถุนายน 2557 เป็นต้นไปทางสถานีได้ปรับเปลี่ยนวัน-เวลาออกอากาศใหม่ ทุกวันพุธ เวลา 23.15 - 00.15 น. โดยออกอากาศสัปดาห์เว้นสัปดาห์สลับกับรักจัดเต็ม และตั้งแต่วันที่ 5 สิงหาคม พ.ศ. 2558 ทางสถานีได้จัดผังรายการใหม่โดยให้ออกอากาศทุกคืนวันพุธ เวลา 23.20 น. เป็นต้นไป ออกอากาศหลังจบรายการ ข่าว 3 มิติ และล่าสุดกับชื่อใหม่ว่า เรื่องดีดี โดย บันทึกกรรม ออกอากาศ ทุกวันอาทิตย์ เวลา 09.30 - 10.30 น. สร้างโดย บริษัท มายน์แอทเวิร์คส์ จำกัด โดยออกอากาศตอนสุดท้ายของ เรื่องดีดี โดย บันทึกกรรม ไปเมื่อวันที่ 25 กันยายน พ.ศ. 2559

## รางวัล
* ได้รับรางวัลละครชุดยอดเยี่ยม 2 ปีติดต่อกันในงานประกาศผลรางวัลนาฏราช ครั้งที่ 4 ณ หอประชุมกองทัพเรือ และ รางวัลนาฏราช ครั้งที่ 5 ณ โรงละครเมืองไทยรัชดาลัย เธียเตอร์

## อ้างอิง

## แหล่งข้อมูลอื่น
* Official Fanpage บันทึกกรรม Sin Chronicle

หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทย
หมวดหมู่:รายการโทรทัศน์ช่อง 3
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2552
หมวดหมู่:รายการโทรทัศน์ที่ยุติการออกอากาศในปี พ.ศ. 2559
หวายไม้เท้า

**หวายไม้เท้า **() เป็นหวายกอขนาดใหญ่ ปีนป่ายได้สูงมาก มีหนามรูปแบน ทรงสามเหลี่ยมปลายหนามสีดำ โคนสีเหลือง โคนก้านใบเป็นรูปเข่าชัดเจน มือเกี่ยวขนาดใหญ่สีเขียวเข้ม ปลายใบมีขนแข็ง ๆ ปกคลุม ดอกช่อ ผลแก่มีลักษณะกลมรี มีจะงอยสั้น ๆ เปลือกนอกสีเขียวทึบ พบทั่วไปในพม่า เวียดนาม ไทย มาเลเซีย เกาะสุมาตรา เกาะบอร์เนียว เกาะปาลาวัน ใช้ทำเฟอร์นิเจอร์ ลำต้นช่วงที่ปล้องยาวนิยมใช้ทำไม้เท้าและก้านร่ม 

## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 70 - 73



หมวดหมู่:สกุลหวาย
หมวดหมู่:พืชที่ใช้ทำของใช้
บ้านสาทร

**บ้านสาทร** หรือ **บ้านหลวงสาทรราชายุตก์** ปัจจุบันเรียกว่า **เดอะเฮ้าส์ออนสาทร** เป็นอาคารอนุรักษ์แห่งหนึ่งของไทย ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร หลวงสาทรราชายุตก์ (ยม พิศลยบุตร) หรือเจ้าสัวยม เศรษฐีผู้รับเหมาขุดคลองในพระนครรวมถึงคลองสาทร สร้างบ้านนี้ขึ้นในราว พ.ศ. 2432

บ้านเปลี่ยนมือหลายครั้ง ทั้งเป็นที่อยู่เดิมของหลวงสาทรราชายุตก์ ต่อมาใช้เป็นที่ทำการสถานเอกอัครราชทูตสหภาพโซเวียตประจำประเทศไทย (สหพันธรัฐรัสเซีย ในปัจจุบัน) ก่อนจะขายให้แก่โรงแรม ดับเบิ้ลยู กรุงเทพฯ (W Hotel) ในปัจจุบัน อาคารได้รับการอนุรักษ์ไว้อย่างดี ท่ามกลางอาคารสูงในย่านสาทรโดยเปลี่ยนชื่อใหม่เป็น เดอะเฮ้าส์ออนสาทร (The House on Sathon) ในปี พ.ศ. 2559 บ้านสาทรได้ปรากฏเป็นฉากสำคัญในภาพยนตร์ *[[พรจากฟ้า]]*

## ประวัติ
[thumb|บ้านสาทรระหว่างการปรับปรุงเป็นส่วนหนึ่งของ[โรงแรม ดับเบิ้ลยู กรุงเทพฯ ในปี พ.ศ. 2552]]

อาคารบ้านสาทรสร้างขึ้นประมาณ พ.ศ. 2432-2433 โดยหลวงสาทรราชายุตก์ หรือ "เจ้าสัวยม" ผู้รับเหมาขุดคลองในพระนคร ก่อนจะได้รับพระราชทานบรรดาศักดิ์เป็นหลวงสาทรราชายุตก์ในสมัยพระบาทสมเด็จพระจุลจอมเกล้าเจ้าอยู่หัว ต่อมาตกเป็นของหลวงจิตร์จำนงค์วานิช (ประมาณ พ.ศ. 2439-2459) ซึ่งมีศักดิ์เป็นบุตรเขย ช่วง พ.ศ. 2453 กิจการโรงสีของหลวงจิตร์จำนงค์วานิชก็ต้องถึงแก่ล้มละลาย จึงได้นำบ้านมาจำนองกับพระคลังข้างที่ (ชื่อเดิมของสำนักงานทรัพย์สินส่วนพระมหากษัตริย์) ภายหลังบ้านและที่ดินดังกล่าวได้ตกเป็นของกรมพระคลังข้างที่ใน พ.ศ. 2459

ใน พ.ศ. 2467 ตัวอาคารแปลงสภาพเป็นโรงแรม "โฮเต็ล รอแยล" ต่อมาราว พ.ศ. 2477 ได้เปลี่ยนชื่อเป็น "โรงแรมไทยแลนด์" ในช่วง พ.ศ. 2491-2542 สถานเอกอัครราชทูตสหภาพแห่งสาธารณรัฐสังคมนิยมโซเวียต (ปัจจุบันใช้ชื่อว่าสถานเอกอัครราชทูตรัสเซีย) ได้เช่าที่ดินและสิ่งปลูกสร้างของโรงแรมไทยแลนด์ จากสำนักงานทรัพย์สินส่วนพระมหากษัตริย์ เพื่อใช้เป็นสถานเอกอัครราชทูตในประเทศไทย และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร

ปัจจุบันอาคารดังกล่าวได้กลับมาใช้งานเป็นโรงแรมอีกครั้ง โดย	บริษัท นอร์ท สาธร เรียลตี้ จำกัด ทุนจดทะเบียน 638,600,000 บาท ได้เช่าที่ดินจากสำนักงานทรัพย์สินส่วนพระมหากษัตริย์ เพื่อปรับปรุงบ้านสาทรเป็น "เดอะ เฮ้าส์ ออน สาทร" ร้านอาหารและบาร์ ซึ่งเป็นส่วนหนึ่งของโรงแรม ดับเบิ้ลยู กรุงเทพฯ ซึ่งปัจจุบัน บ้านสาทรตั้งอยู่ระหว่างตัวโรงแรมและสาทรสแควร์

## การออกแบบ
อาคารใหญ่ตั้งโดดเด่นเป็นสง่าอยู่กลางลานบ้าน มีด้วยกัน 3 ชั้น ตกแต่งสไตล์นีโอคลาสสิก โถงหน้าทางเข้าเป็นห้องเพดานสูงรูปทรง 6 เหลี่ยม ประตูและหน้าต่างชั้นล่างเป็นซุ้มโค้งบานยาวประดับกระจกด้านบน ตกแต่งด้วยขอบไม้เนื้อแข็งแกะสลัก พร้อมตราสัญลักษณ์คล้าย ตัว จ. คาดว่าเป็นชื่อย่อของ "หลวงจิตร์จำนงค์วานิช (ถมยา รงควนิช)" ลูกเขยเจ้าสัวยม 

ในอาคารยังมีเสาหินสลักเชิงลายใบไม้ฝรั่ง มีมุมโค้งริมเสาตามแบบวิหารกรีก พร้อมด้วยหัวเสาทรงเหลี่ยมเชื่อมต่อกับคิ้วและบัวเพดาน ประดับแผ่นฝ้าโลหะดีบุกสลักลายคล้ายศิลปะในยุควิกตอเรีย ด้านข้างเยื้องไปทางหน้าตึก มีบันไดไม้สลักเสลาลายสวยงามทอดตัวขึ้นสู่ชั้นบน หัวเสาทำลายพานพุ่มชูช่อกลีบดอกไม้ ส่วนราวบันไดใช้ลูกกรงไม้ลายเถา ดูกลมกลืนรับกับผนังบุฉากไม้ระหว่างบานหน้าต่างพิทักษ์มรดกสยาม วัง-บ้านกลางพระนคร khaosod.co.th

## ดูเพิ่ม
* โรงแรม ดับเบิ้ลยู กรุงเทพฯ
* สาทรสแควร์

## อ้างอิง

## แหล่งข้อมูลอื่น

หมวดหมู่:อาคารอนุรักษ์
หมวดหมู่:โบราณสถานในเขตบางรัก
หมวดหมู่:ความสัมพันธ์ไทย–สหภาพโซเวียต
หวายขริง

**หวายขริง ** () เป็นหวายกอเริ่มออกดอกเมื่อความสูงไม่มากนัก มีมือเกาะ กาบหุ้มลำมีสีเขียวออกเหลืองเมื่อสด เมื่อแห้งมีสีน้ำตาลแกมเทา มีหนามสีน้ำตาล โคนหนามสีเหลือง กาบหุ้มลำที่อ่อนมีผงรังแคสีน้ำตาลแดงปกคลุมหนา ปลอกใบสีน้ำตาลเข้มไม่มีหนาม ดอกช่อ ผลรูปรีมีสีเขียวเมื่อสดและมีสีเหลืองแกมส้นเมื่อแห้ง สันเกล็ดหุ้มผลเป็นร่อง ขอบเกล็ดมีสีดำ กระจายพันธุ์ตั้งแต่พม่า จีนตอนใต้ ไปจนถึงมาเลเซียและหมู่เกาะในทะเลอันดามัน ใช้เป็นโครงของเฟอร์นิเจอร์ได้ดี

## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 67 - 68
* http://web.ku.ac.th/nk40/nk/data/13/c_palust.htm 

หมวดหมู่:สกุลหวาย
หมวดหมู่:พืชที่ใช้ทำของใช้
หวายกำพวน

**หวายกำพวน** () เป็นหวายกอขนาดใหญ่ โตเร็ว ใบย่อยรวมกันเป็นกลุ่ม กาบหุ้มลำมีหนามสีดำหนาแน่น โคนของหนามสีเหลืองอ่อน มีมือเกี่ยวเนื้อค่อนข้างหยาบ ในไทยใช้ทำเฟอร์นิเจอร์ ชาวเกาะในทะเลอันดามันนำผลมารับประทาน พบในบังกลาเทศไทย พม่า หมู่เกาะนิโคบาร์ 

## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 111

หมวดหมู่:สกุลหวาย
หมวดหมู่:ผลไม้
หมวดหมู่:พืชที่ใช้ทำของใช้
3 แซ่บ

**3 แซ่บ** () เป็นรายการโทรทัศน์ไทยประเภททอล์กโชว์ที่พัฒนามาจากราตรีสโมสร ผลิตโดย บริษัท โพลีพลัส เอ็นเตอร์เทนเม้นท์ จำกัด ออกอากาศทางสถานีวิทยุโทรทัศน์ไทยทีวีสีช่อง 3 และช่อง 3 เอชดี ตามลำดับ เริ่มออกอากาศครั้งแรกเมื่อวันที่ 2 มกราคม พ.ศ. 2556 โดยมีการเปลี่ยนแปลงเวลาออกอากาศและพิธีกรอยู่หลายครั้ง ปัจจุบันออกอากาศทุกวันอาทิตย์ เวลา 13:15 – 14:15 น. ดำเนินรายการโดย ชมพู่ - อารยา เอ ฮาร์เก็ต, แอฟ - ทักษอร ภักดิ์สุขเจริญ และ หนุ่ม - กรรชัย กำเนิดพลอย

## ระยะเวลาในการออกอากาศ

## พิธีกร

### ปัจจุบัน

* อารยา เอ ฮาร์เก็ต (2 มกราคม พ.ศ. 2556 – ปัจจุบัน)
* ทักษอร ภักดิ์สุขเจริญ (27 กันยายน พ.ศ. 2563 – ปัจจุบัน)
* กรรชัย กำเนิดพลอย (28 กุมภาพันธ์ พ.ศ. 2564 – ปัจจุบัน)

### อดีต

* อรนภา กฤษฎี (2 มกราคม พ.ศ. 2556 – 13 กันยายน พ.ศ. 2563)
* พัชรศรี เบญจมาศ (2 มกราคม พ.ศ. 2556 – 21 กุมภาพันธ์ พ.ศ. 2564)

### รับเชิญ
* แอบิเกล รังสีสิงห์พิพัฒน์ (29 ธันวาคม พ.ศ. 2567)

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์ช่อง 3
หมวดหมู่:รายการโทรทัศน์โดยโพลีพลัส
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
หมวดหมู่:รายการทอล์กโชว์ไทยในคริสต์ทศวรรษ 2010
หมวดหมู่:รายการโทรทัศน์ช่อง 3 เอชดี
หมวดหมู่:รายการทอล์กโชว์ไทยในคริสต์ทศวรรษ 2020
หวายช้าง

**หวายช้าง** () เป็นหวายกอขนาดใหญ่ แยกเพศ ส่วนข้อโป่งพอง ใบขนาดใหญ่ กาบหุ้มลำสีเขียวอ่อนถึงเขียวเข้ม มีหนามขนาดใหญ่ สีดำ โคนหนามสีเหลือง ปลายหนามชี้ขึ้นด้านบน โคนก้านใบบวมพองชัดเจน หูใบสั้น ขาดเป็นริ้ว ๆ มือเกี่ยวขนาดใหญ่สีเขียวเข้ม ดอกช่อ ผลกลมรี เปลือกผลเป็นเกล็ดสีน้ำตาลอมเหลืองไปจนถึงสีเกือบดำกระจายพันธุ์ทางภาคใต้ของไทย ไปจนถึงเกาะสุมาตรา ซูลาเวซี บอร์เนียวไปจนถึงฟิลิปปินส์ ใช้ทำเครื่องเรือนและของใช้ต่าง ๆ ในฟิลิปปินส์รับประทานผล ในซาราวักเชื่อว่าพืชชนิดนี้เป็นยา น้ำคั้นจากยอดอ่อนรักษาอาการท้องเสียได้ 

## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 62 – 63



หมวดหมู่:สกุลหวาย
หมวดหมู่:พืชที่รับประทานได้
หมวดหมู่:พืชที่ใช้ทำของใช้
หมวดหมู่:สมุนไพร
หวายหิน

**หวายหิน**  เป็นหวายกอ ลำต้นเรียวเล็ก ปีนป่ายได้สูง ลำต้นสีเขียวอ่อนเป็นมัน กาบหุ้มลำมีสีเขียวเมื่อสด สีเทาแกมน้ำตาลเมื่อแห้ง มีหนามรูปเล็บเหยี่ยวขนาดเล็ก ฐานเป็นปุ่มนูนขึ้นเป็นสันกลม มีสีเหลืองปลายหนามชี้ขึ้น ผลรูปไข่ ปลายยังคงมีส่วนปลายของเกสรตัวเมียยื่นออกเล็กน้อย พบในสุมาตรา มาเลเซีย สิงคโปร์และไทย ใช้ทำหวายเส้นเพื่อจักสานงานที่ต้องการความละเอียด ชาวทีมวนในมาเลเซียใช้มัดของ นำกาบหุ้มที่มีหนามมาใช้ขูดเนื้อมันสำปะหลังเป็นเส้นๆ หรือใช้สีเมล็ดข้าวโพดออกจากฝัก 
## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 109
* https://web.ku.ac.th/nk40/nk/data/13/c_insign.htm 



หมวดหมู่:สกุลหวาย
หมวดหมู่:พืชที่ใช้ทำของใช้
หวายพนขนหนอน

**หวายพนขนหนอน** () เป็นหวายกอขนาดปานกลาง แยกเพศ กาบหุ้มลำมีสีเขียวคล้ำ มีหนามสีดำหรือสีน้ำตาลเป็นแถบ ๆ แถบหนามทำมุมเฉียงกับลำต้น มีขนรังแคปกคลุมในช่องว่างระหว่างแถบหนาม ปลอกใบเห็นไม่ชัดเจน ก้านใบยาว มีหนามแหลมโค้งงอ ใบประกอบ ดอกช่อ ผลแก่รูปกลมหรือรูปไข่ ปกคลุมด้วยเกล็ดสีเหลือง ลักษณะเด่นของหวายชนิดนี้คือมีกาบหุ้มกิ่งเป็นท่อ และมักมีมดมาทำรัง พบทั่วไปทางภาคใต้ของไทย มาเลเซียและบอร์เนียว ในซาราวักใช้สานเสื่อหรือตะกร้า ผลนำมาสกัดสีแดงได้

## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 96 - 97



หมวดหมู่:วงศ์ย่อยหวาย
หมวดหมู่:พืชที่ใช้ทำของใช้
หวายงวย

**หวายงวย**  เป็นหวายลำต้นเดี่ยวโคนกาบหุ้มลำรูปเข่าเห็นชัดเจน ปลายใบสั้น สีดำ มือเกี่ยวยาว เมื่อเกิดแผลบริเวณผิวจะมียางสีเหลืองไหลออกมา พบในไทยและมาเลเซีย ใบไทยใช้ทำเฟอร์นิเจอร์ ผลรับประทานได้ มีรสเปรี้ยว ใช้ปรุงรสเปรี้ยวในแกง

## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 115



หมวดหมู่:สกุลหวาย
หมวดหมู่:พืชที่ใช้ทำของใช้

หมวดหมู่:ผลไม้
หวายจากเขา

**หวายจากเขา**หรือ**หวายเขา** () เป็นหวายกอ เจริญบนพื้นล่าง ไม่พุ่งขึ้นไปด้านบน ไม่มีมือเกาะ กาบหุ้มลำมีหนามแหลมปกคลุม โคนหนามสีเทาแกมเหลือง ใบย่อยมีผงรังแคสีเทาปกคลุมด้านล่าง พบในภาคใต้ของไทย มาเลเซีย และตอนเหนือของสุมาตรา ใช้มุงหลังคา ในมาเลเซียใช้ผลอ่อนแก้ไอ 

## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 104



หมวดหมู่:สกุลหวาย
หมวดหมู่:พืชที่ใช้ทำของใช้
หมวดหมู่:สมุนไพร
หวายชุมพร

**หวายชุมพร** ()  เป็นหวายชนิดหนึ่งที่เป็นพืชพื้นเมืองในอินเดีย รัฐอัสสัม บังกลาเทศ กัมพูชา ลาว พม่า ไทย เวียดนาม เกาะชวา และเกาะสุมาตรา ชอบขึ้นในเขตร้อนที่เป็นพื้นที่ลุ่มต่ำหรือบนภูเขาที่มีความชื้นสูง เป็นพืชใกล้สูญพันธุ์

## อ้างอิง



หมวดหมู่:สกุลหวาย
วิลัยพร บุตรด้วง

**วิลัยพร บุตรด้วง**  เป็นนักกีฬาฟุตบอลหญิงทีมชาติไทย ซึ่งได้รับการยกย่องจากวงการฟุตบอลในประเทศไทยให้เป็นชาบี อาลอนโซ แห่งวงการฟุตบอลหญิงไทย

ครั้งหนึ่ง เธอได้รับการทาบทามให้เข้าร่วมทีมสโมสรฟุตบอลสเปรันซาโอซะกะ-ทะกะสึกิ ที่ประเทศญี่ปุ่น (ร่วมกับพิสมัย สอนไสย์ และกาญจนา สังข์เงิน) อย่างไรก็ตาม เธอได้ตัดสินใจปฏิเสธไป เนื่องด้วยต้องการดูแลพ่อแม่ และน้องสาวที่กำลังเตรียมเข้าศึกษาต่อในระดับอุดมศึกษา

## ประวัติ
เดือนมิถุนายน พ.ศ. 2554 วิลัยพร บุตรด้วง เป็นหนึ่งในผู้มีส่วนช่วยให้ฟุตบอลหญิงทีมชาติไทยเป็นฝ่ายชนะฟุตบอลหญิงทีมชาติจอร์แดน ในการแข่งขันกีฬาฟุตบอลในโอลิมปิกฤดูร้อน 2012 รอบคัดเลือก โซนเอเชีย จากนั้นในเดือนกันยายน พ.ศ. 2555 วิลัยพรได้เป็นหนึ่งในผู้ทำประตูชัยให้แก่ทีมชาติไทย เมื่อครั้งที่พบกับฟุตบอลหญิงทีมชาติมาเลเซีย ในการแข่งฟุตบอลหญิงชิงแชมป์อาเซียน 2012 ที่จัดขึ้น ณ ประเทศเวียดนาม

ในปี พ.ศ. 2557 วิลัยพรเป็นหนึ่งในผู้ได้รับการเรียกตัว ให้เข้าร่วมทำหน้าที่ให้แก่ทีมชาติไทย ในการแข่งขันฟุตบอลในเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้

## เกียรติประวัติ
### ฟุตบอล
;ทีมชาติไทย
* เหรียญทอง เหรียญทอง ฟุตบอลในซีเกมส์ 2007 ที่จังหวัดนครราชสีมา ประเทศไทย
* 16px แชมป์ ฟุตบอลหญิงชิงแชมป์อาเซียน 2011 ที่กรุงเวียงจันทน์ ประเทศลาว
* เหรียญทอง เหรียญทอง ฟุตบอลในซีเกมส์ 2013 ที่เมืองมัณฑะเลย์ ประเทศเมียนมาร์

;สโมสรฟุตบอลอาร์แบค
* 16px แชมป์ ไทยวีเมน พรีเมียร์ลีก (2 สมัย) : ค.ศ. 2007, 2008

### ฟุตซอล
;ทีมกรุงเทพมหานคร
* เหรียญเงิน เหรียญเงิน กีฬาฟุตซอลในกีฬาแห่งชาติครั้งที่ 41 ที่จังหวัดเชียงใหม่

## รางวัลที่ได้รับ
* รางวัลนักฟุตบอลหญิงยอดเยี่ยมแห่งปี 2012 ฟุตบอลสยามโกลเดนบอล ครั้งที่ 3

## เครื่องราชอิสริยาภรณ์

## อ้างอิง

หมวดหมู่:นักฟุตบอลหญิงทีมชาติไทย
หมวดหมู่:นักฟุตบอลหญิงชาวไทย
หมวดหมู่:กองกลางฟุตบอล
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักฟุตซอลชาวไทย
หมวดหมู่:นักฟุตบอลจากจังหวัดอุดรธานี
หมวดหมู่:บุคคลจากมหาวิทยาลัยกรุงเทพธนบุรี
หมวดหมู่:ผู้เล่นในฟุตบอลโลกหญิง 2019
นีนา ทาวเวอร์

**นีนา ทาวเวอร์** (, ) คือตึกระฟ้าคู่แฝด 80 ชั้น และ 42 ชั้น ตั้งอยู่ที่ถนนเยียน อุก (Yeung Uk Road) ในเขตเทียนวาน (Tsuen Wan) นิวแทริทอรี่ส์ (New Territories) ฮ่องกง อาคารถูกออกแบบให้เป็นตึกที่สูงที่สุดในโลกที่ความสูง 518 เมตร (1,699 ฟุต) อย่างไรก็ตาม เนื่องจากที่ตั้งของอาคารอยู่ใกล้สนามบินนานาชาติฮ่องกง ความสูงจึงถูกจำกัดในปัจจุบันที่ 319.8 เมตร (1,049 ฟุต) เจ้าของโครงการกลุ่มไชน่าเช้มเปลี่ยนแผนการก่อสร้างโดยการแบ่งตึกเป็น 2 ตึก ตึกที่เตี้ยกว่าเป็นที่รู้จักในชื่อ "นีนา ทาวเวอร์" ซึ่งเป็นสัญลักษณ์ของนางนีน่า หวาง (Nina Wang) หรือกุง ยู ซัม (Kung Yu Sum) ในชื่อท้องถิ่น ผู้เป็นเจ้าของกลุ่มไชน่าเช้ม ตึกที่สูงกว่าคือ "เทดดี้ ทาวเวอร์" ซึ่งเป็นสัญลักษณ์ของสามีของเธอ ผู้ซึ่งถูกลักพาตัวและหายตัวไป แม้ว่าชื่อของตึกทั้งสองจะแตกต่าง แต่โครงการพัฒนาทั้งหมดถูกเรียกว่า "นีนา ทาวเวอร์" ที่ชั้น 40 ขึ้นไปเป็นที่ตั้งของโรงแรม 5 ดาว จำนวน 800 ห้อง ในขณะที่ชั้น 10-39 เป็นพื้นที่ว่างสำหรับสำนักงานให้เช่า ปัจจุบันเป็นตึกที่สูงที่สุดอันดับ 6 ในฮ่องกง อันดับที่ 51 ของโลก

## ดูเพิ่ม
* ตึกระฟ้า
* รายชื่อตึกที่สูงที่สุดในโลก
* รายชื่อตึกที่สูงที่สุดในฮ่องกง
* 

## อ้างอิง

## สมุดภาพ
 perrow="4">
File:Nina_Tower_dec2007.jpg|นีนา ทาวเวอร์ ในเดือนธันวาคม พ.ศ. 2550
File:Nina_Tower_Night.jpg|นีนา ทาวเวอร์ในยามค่ำคืน
File:Nina_Tower_Sky_Lobby.jpg|ล็อบบี้โรงแรมในชั้น 40
File:Nina_Tower_Skybridge.jpg|สะพานลอยฟ้าที่เชื่อมระหว่างตึกเท็ดดี้และตึกนีน่าในชั้น 40


หมวดหมู่:ก่อตั้งในฮ่องกงในปี พ.ศ. 2550
หมวดหมู่:ตึกระฟ้าในฮ่องกง
การบุกครองเชโกสโลวาเกียของฝ่ายกติกาสัญญาวอร์ซอ

**การบุกครองเชโกสโลวาเกียของฝ่ายกติกาสัญญาวอร์ซอ** เป็นเหตุการณ์ที่สหภาพโซเวียตและพันธมิตรหลักของสหภาพโซเวียตตามกติกาสัญญาวอร์ซอรุกรานเชโกสโลวาเกียเพื่อยับยั้งการปฏิรูปทางการเมืองของอเล็กซานเดอร์ ดุปเชค ในช่วงปรากสปริง

ในคืนวันที่ 20 - 21 สิงหาคม ค.ศ. 1968 สหภาพโซเวียตและพันธมิตรหลักในกติกาสัญญาวอร์ซออันได้แก่บัลแกเรีย ฮังการี เยอรมนีตะวันออก และโปแลนด์ รุกรานสาธารณรัฐสังคมนิยมเชโกสโลวาเกียในปฏิบัติการดานูบด้วยกองกำลังทหาร 500,000 นาย ทั้งนี้โรมาเนียและแอลเบเนียซึ่งเป็นรัฐสมาชิกของกติกาสัญญาวอร์ซอปฏิเสธที่จะมีส่วนร่วมในปฏิบัติการดังกล่าว ในขณะที่ฝ่ายเชโกสโลวาเกียมีผู้ได้รับบาดเจ็บ 500 คน และเสียชีวิต 108 คน

การรุกรานครั้งนี้ประสบความสำเร็จในท้ายที่สุด ส่งผลให้การปฏิรูปและการเปิดเสรีในเชโกสโลวาเกียหยุดชะงักลง ทั้งยังช่วยเสริมสร้างอำนาจของฝ่ายซ้ายภายในพรรคคอมมิวนิสต์แห่งเชโกสโลวาเกีย (KSČ) ให้เข้มแข็งขึ้น

## อ้างอิง

หมวดหมู่:การบุกครอง
หมวดหมู่:การบุกครองโดยสหภาพโซเวียต
หมวดหมู่:การยึดครองทางทหารของสหภาพโซเวียต
หมวดหมู่:สงครามตัวแทน
ซาโลรา

**ซาโลรา** คือบริษัทชอปปิงออนไลน์ด้านการค้าปลีกสินค้าแฟชั่นและความงาม มีทั้งเสื้อผ้า เครื่องประดับ กระเป๋า รองเท้า ทั้งของสุภาพบุรุษและสุภาพสตรี รวมไปจนถึงผลิตภัณฑ์ทางด้านความงามและเครื่องสำอาง มีสำนักงานใหญ่อยู่ที่ประเทศสิงคโปร์ และมีสาขาอยู่ใน 8 ประเทศ ได้แก่ สิงคโปร์ ไทยแลนด์ ฮ่องกง ฟิลิปปินส์ อินโดนีเซีย เวียดนาม มาเลเซีย และบรูไน โดยสินค้าที่จัดจำหน่ายนั้นมีทั้งสินค้าจากยี่ห้อระดับโลก และสินค้าจากประเทศนั้น ๆ นอกจากนี้ยังมีสาขาในประเทศออสเตรเลีย และนิวซีแลนด์ ภายใต้ชื่อว่า The_Iconic การลงทุนของบริษัท Rocket Internet ในประเทศสิงคโปร์ถือเป็นครั้งที่มีความโดดเด่นและสำคัญที่สุดครั้งหนึ่ง

ปัจจุบัน Rocket Internet ได้เริ่มถอนทุนในเอเชียตะวันออกเฉียงใต้บางส่วน เริ่มจากไทยและเวียดนามที่ไม่คุ้มทุน โดยได้กลุ่มเซ็นทรัลเป็นผู้ซื้อกิจการเว็บไซต์ในไทยและเวียดนามต่อ ซึ่งภายหลังได้โอนเป็นกรรมสิทธิ์ภายใต้การถือครองของออฟฟิศเมทหรือซีโอแอล โดยในประเทศไทย ออฟฟิศเมทได้ประกาศเปลี่ยนชื่อธุรกิจใหม่เป็น **ลุคสิ** (LOOKSI) ส่วนในประเทศเวียดนาม กลุ่มออฟฟิศเมทได้นำกิจการซาโลรารวมเข้ากับห้างสรรพสินค้าโรบินสันในเวียดนาม และเปิดดำเนินการในชื่อ **โรบินส์** (ROBINS)

## ประวัติ

### ปี 2555
ซาโลราเปิดตัวสาขาในหลายประเทศ ได้แก่ สิงคโปร์ ไทย ฮ่องกง ฟิลิปปินส์ อินโดนีเซีย เวียดนาม มาเลเซีย และบรูไน

### ปี 2556
ใน 4 เดือนแรกของปี 2556 ซาโลราขยายการบริการที่สาขาประเทศมาเลเซียด้วยการจัดส่งสินค้าแบบถึงมือผู้รับตรงสู่ประเทศบรูไน กลางปี 2556 ซาโลราได้ทุบสติการลงทุนสูงถึง 100 ล้านดอลลาร์สหรัฐ
รวมไปจนถึงสี่เดือนสุดท้ายของปี ซาโลราได้เปิดตัวแบรนด์เป็นของตัวเองภายใต้ชื่อ EZRA by ZALORA และนอกจากนี้ยังเป็นที่แรกในเอเชียตะวันออกเฉียงใต้ที่ได้นำเข้ายี่ห้อดังจากเกาะเกรตบริเตน River Island พร้อมทั้งยังได้ทำสัญญาเพื่อเป็นเว็บไซต์เพียงแห่งเดียวที่ได้จัดจำหน่ายทางออนไลน์อีกด้วย   ปิดท้ายด้วยการประกาศความสำเร็จอีกครั้ง ด้วยการทุบสถิติการลงทุนที่สูงถึง 112 ล้านดอลลาร์สหรัฐภายในปีเดียวกัน  ซึ่งการลงทุนครั้งนี้ทำให้ซาโลราได้เติบโตทางธุรกิจไปพร้อม ๆ กับมีความหลากหลายของสินค้าเพื่อชิงส่วนแบ่งทางการตลาดที่มากยิ่งขึ้น

### ปี 2557

4 เดือนแรกของปี 2557 ซาโลราได้เปิดตัวสถานที่ซื้อขายอีกหนึ่งช่องการตลาดแนวใหม่แบบผู้บริโภคสู่ผู้บริโภค

12.12 Online Fever ซึ่งเกิดขึ้นทุกวันที่ 12 ธันวาคมของทุกปี เป็นความคิดริเริ่มจากซาโลราที่ต้องการจะเร่งการเติบโตของธุรกิจการพาณิชย์อิเล็กทรอนิกส์ ซาโลราจึงได้จับมือร่วมกับกับบริษัทพาณิชย์อิเล็กทรอนิกส์ต่าง ๆ จากอุตสาหกรรมที่หลากหลายในภูมิภาค เพื่อร่วมกันผลักดันการใช้จ่ายจากผู้บริโภคและสร้างความเชื่อมั่นในการซื้อของออนไลน์ ซึ่งในระหว่างช่วงระยะเวลาของ "Online Fever" นี้ ผู้บริโภคจะได้รับสิทธิพิเศษมากมายคล้าย ๆ กับแบล็กไฟรเดย์นั่นเอง

## อ้างอิง

## แหล่งข้อมูลอื่น

* 

หมวดหมู่:บริษัทของสิงคโปร์
หวายทราย

**หวายทราย ** () เป็นหวายกอลำต้นขนาดเล็ก เกือบทุกส่วนมีสีดำ กาบหุ้มลำเมื่อสดมีสีเขียวออกเหลือง และมีสีน้ำตาลออกเขียวค่อนข้างดำเมื่อแห้ง หนามรูปสามเหลี่ยมฐานโค้งคว่ำ มีหนามขนาดเล็กกว่าแทรกอยู่สม่ำเสมอ หนามเป็นมันมีสีอ่อนกว่ากาบหุ้มลำ สันหนามตอนโคนมีรอยแตก  ผลกลม มีสีเหลืองออกน้ำตาล ปลายแหลม สันเกล็ดเป็นร่อง พบในสุมาตรา มาเลเซียและไทย ใช้ทำหวายซีกเพื่อใช้ในการผูกมัด 
## อ้างอิง
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 111
* https://web.ku.ac.th/nk40/nk/data/13/c_specio.htm 



หมวดหมู่:สกุลหวาย
หมวดหมู่:พืชที่ใช้ทำของใช้
แมงกะพรุนโนะมุระ

**แมงกะพรุนโนะมุระ** (; โรมะจิ: *echizen kurage*; ; ) สัตว์ไม่มีกระดูกสันหลังจำพวกแมงกะพรุนชนิดหนึ่ง จัดเป็นแมงกะพรุนชนิดหนึ่งที่มีขนาดใหญ่ที่สุดในโลก โดยเป็นสัตว์ในไฟลัมไนดาเรียที่ใหญ่ที่สุดในโลก เป็นแมงกะพรุนชนิดที่รับประทานได้แต่ไม่เป็นที่นิยมนัก

แมงกะพรุนโนะมุระ แพร่กระจายพันธุ์อย่างรวดเร็วในน่านน่้ำญี่ปุ่น โดยอุตสาหกรรมประมงที่เคยจับปลาได้คราวละหลายล้านตัน ต้องตกตะลึงเมื่ออวนลากพบแต่แมงกะพรุนชนิดนี้เต็มไปหมด นับตั้งแต่ปี ค.ศ. 2002 จำนวนประชากรในญี่ปุ่นก็เพิ่มขึ้นหลายพันล้านตัว จากเดิมที่เคยแพร่ขยายพันธุ์ครั้งใหญ่คราวละ 40 ปี ปัจจุบันคาดการณ์ว่ามีประมาณ 2 หมื่นล้านตัว มากกว่าประชากรมนุษย์บนโลกถึง 3 เท่า

แมงกะพรุนโนะมุระขนาดใหญ่สุดมีน้ำหนักได้มากถึง 450 ปอนด์ และมีเส้นรอบวงประมาณ 12 ฟุต การแพร่ขยายพันธุ์อย่างรวดเร็วของแมงกะพรุนโมมูระทำให้รัฐบาลญี่ปุ่นต้องเร่งทำการศึกษาและหยุดยั้งการแพร่ขยายพันธุ์ จากการศึกษาวิจัยโดยเครื่องส่งสัญญาณดาวเทียม พบว่าแมงกะพรุนโนะมุระมีพฤติกรรมที่ตะกละตะกลามมาก โดยหนึ่งตัวจะกินแพลงก์ตอนสัตว์คราวละมาก ๆ เทียบเท่ากับจำนวนเต็มทั้งสระว่ายน้ำโอลิมปิกได้ทั้งสระภายในหนึ่งวัน

ในเวลากลางวัน แพลงก์ตอนสัตว์จะลอยตัวขึ้นเหนือน้ำ แมงกะพรุนโนะมุระจะลอยตามตัว เมื่อตกกลางคืนแพลงก์ตอนสัตว์ก็จะดำดิ่งลงไป แมงกะพรุนโนะมุระก็จะลอยตัวลงต่ำตามไปด้วย และจากการศึกษาพบว่า เมื่อผ่าตัวหรือจับขึ้นมาแล้ว แมงกะพรุนโนะมุระตัวเมียจะปล่อยไข่หลายล้านฟอง และตัวผู้ก็มีสเปิร์มหลายล้านตัว เมื่อถูกจู่โจมไข่และสเปิร์มจะถูกปฏิสนธิทันที ไข่ที่สุกแล้วจะจมลงไปสู่พื้นทะเลเพื่อรอการเจริญเติบโตไป โดยสามารถอยู่รอดได้หลายปีหรือแม้กระทั้งหลายสิบปี จนกระทั่งถูกภาวะบางประการกระตุ้น แมงกะพรุนตัวอ่อนจะลอยตัวขึ้นมาสู่ท้องทะเลทันที โดยภาวะที่ไปกระตุ้นให้แมงกะพรุนเพิ่มปริมาณมากขึ้นอย่างน่าตกตะลึงนั้น เชื่อว่าเป็นผลมาจากสภาวะแวดล้อมที่เปลี่ยนแปลงไป เช่น น้ำที่มีมลพิษ ที่ส่งผลให้แพลงก์ตอนต่าง ๆ มีธาตุอาหารมากขึ้น ซึ่งก็เป็นอาหารของแมงกะพรุนด้วย ตลอดจนสภาพอากาศที่เปลี่ยนไป ในกรณีของแมงกะพรุนโนะมุระนั้นเชื่อว่าเป็นผลมาจากโรงงานอุตสาหกรรมที่ตั้งเรียงรายบริเวณปากแม่น้ำแยงซีในประเทศจีน ซึ่งเป็นแหล่งอุตสาหกรรมใหญ่และเป็นที่ตั้งของท่าเรือที่มีขนาดใหญ่ที่สุดแห่งหนึ่งของโลกด้วย

## อ้างอิง

## แหล่งข้อมูลอื่น
จ้าว ยฺเหวียนหย่าน

**จ้าว ยฺเหวียนหย่าน** (; ค.ศ. 985–1044) ฐานันดรศักดิ์ว่า **โจวกงซู่หวัง** (周恭肅王) เป็นเจ้าชายราชวงศ์ซ่งเหนือ (北宋朝) เป็นพระโอรสพระองค์ที่ 8 ของจักรพรรดิซ่งไท่จง (宋太宗) จึงมักเรียกกันว่า **อ๋องแปด** (八王) นอกจากนี้ ยังเป็นพระอนุชาของจักรพรรดิซ่งเจินจง (宋真宗) และเป็นพระปิตุลาของจักรพรรดิซ่งเหรินจง (宋仁宗) 

## ในประวัติศาสตร์

ในช่วงพระเยาว์ อ๋องแปดทรงเป็นที่กล่าวขานว่า มีพระสติปัญญาโดดเด่น พระบิดาจึงโปรดปรานนัก และให้ร่วมโต๊ะเสวยเสมอ นอกจากนี้ อ๋องแปดยังทรงเป็นที่สรรเสริญว่า มีพระกตัญญู เมื่อพระมารดาประชวร อ๋องแปดก็เสด็จมาปรนนิบัติมิได้ขาด อนึ่ง อ๋องแปดยังทรงฝักใฝ่ความรู้ทางอักษรศาสตร์และวรรณกรรม ต่างจากเจ้านายพระองค์อื่นที่มีพระทัยไปทางการทหาร อ๋องแปดยังทรงฝึกฝนอักษรวิจิตรจากพระอาจารย์หวัง ซีจือ (王羲之) และหวัง เซี่ยนจือ (王獻之)

เมื่อจักรพรรดิซ่งเหรินจงสืบบัลลังก์ต่อจากจักรพรรดิซ่งเจินจงโดยที่พระชันษายังน้อยอยู่ พระนางหลิว (劉) พระมเหสีของจักรพรรดิซ่งเจินจง ได้สำเร็จราชการแทน เพื่อเลี่ยงความวุ่นวายในราชสำนัก อ๋องแปดจึงไม่เสด็จเข้าวังอีกและทรงแสร้งมีพระสติวิปลาส จนกระทั่งพระนางหลิวสิ้นพระชนม์ อ๋องแปดจึงเสด็จเข้าวังไปทรงเปิดเผยว่า พระนางหลิวมิใช่พระมารดาที่แท้จริงของจักรพรรดิซ่งเหรินจง แต่เป็นนางหลี่ (李氏) คนรับใช้ของพระนางหลิว

จักรพรรดิซ่งเหรินจงไว้พระทัยในอ๋องแปดมาก ทรงตั้งอ๋องแปดเป็นประธานองคมนตรี ครั้นอ๋องแปดประชวรหนัก ก็ประทานเงิน 5,000 ตำลึง แต่อ๋องแปดทรงบอกปัด ตรัสว่า "ไยต้องให้คนที่ใกล้จะตายอยู่แล้วเป็นภาระของบ้านเมืองอีกเล่า" เมื่ออ๋องแปดทิวงคต จักรพรรดิซ่งเหรินจงก็ทรงจัดพระราชพิธีบูชาถึง 3 ครั้ง และทรงให้เผยแพร่พระนิพนธ์ของอ๋องแปดแก่ข้าราชการโดยทั่วกัน

## ในนิยาย

อ๋องแปดทรงเป็นตัวละครสำคัญในวรรณกรรมและเรื่องเล่าขานหลายเรื่อง โดยเฉพาะที่เกี่ยวกับเปา บุ้นจิ้น (包拯), ตี๋ ชิง (狄青), และขุนศึกตระกูลหยาง

นิยายจำนวนมากระบุว่า อ๋องแปดมีพระนามว่า จ้าว เต๋อฟาง (趙德芳) แต่ที่จริงแล้วเป็นพระนามพระญาติผู้ใหญ่ของอ๋องแปดซึ่งในประวัติศาสตร์ปรากฏว่า สิ้นพระชนม์ใน ค.ศ. 981 ขณะมีพระชันษาได้ 22 ปี ซึ่งเป็นเวลาถึง 4 ปีก่อนอ๋องแปดตัวจริงจะประสูติ

นิยายมักระบุว่า อ๋องแปดประทับ ณ หนานชิงกง (狄千金; "ตำหนักวิเวกทางใต้") มีชายา คือ ตี๋ เชียนจิน (狄千金; ฮกเกี้ยนว่า เต็กเชยกิม) ป้าของขุนพลตี๋ ชิง และมีโอรสด้วยกัน คือ องค์ชายลู่ฮฺวา (潞花王) นอกจากนี้ อ๋องแปดยังทรงลอบเลี้ยงจักรพรรดิซ่งเหรินจงมาตั้งแต่เล็กจนโต เพราะพระนางหลิวทรงปองร้าย

## อ้างอิง
*  Toqto'a et al, *[[History of Song]]*, vol. 245 (Zhao Yuanyan).

หมวดหมู่:บุคคลที่เกิดในปี พ.ศ. 1529
หมวดหมู่:บุคคลที่เสียชีวิตในปี พ.ศ. 1587
หมวดหมู่:เจ้าชายราชวงศ์ซ่ง
หมวดหมู่:เปาบุ้นจิ้น
หมวดหมู่:เจ็ดผู้กล้าห้าผู้ทรงธรรม
ยูลีอาน ดรัคส์เลอร์

**ยูลีอาน ดรัคส์เลอร์** (; เกิดวันที่ 20 กันยายน ค.ศ. 1993) เป็นนักฟุตบอลชาวเยอรมัน ปัจจุบันเล่นให้กับปารีแซ็ง-แฌร์แม็งในลีกเอิงของฝรั่งเศส และทีมชาติเยอรมนี โดยเล่นในตำแหน่งกองกลางตัวรุก

ดรัคส์เลอร์สร้างชื่อมาก่อนกับชัลเคอ 04 สโมสรในบุนเดิสลีกา เยอรมนี ในเดือนมกราคม ค.ศ. 2014 ได้รับการขนานนามจาก *[[เดอะการ์เดียน]]* ว่าเป็นหนึ่งในสิบผู้เล่นดาวรุ่งแห่งยุโรป

ในต้นฤดูกาล 2015–16 ได้ย้ายมาเล่นให้กับว็อลฟส์บวร์คด้วยสัญญา 5 ปี โดยไม่มีการเปิดเผยค่าตัว แต่ในฤดูกาลถัดมา ดรัคส์เลอร์มีท่าทีที่เป็นปฏิปักษ์กับสโมสร และเปิดเผยว่าต้องการย้ายออกไป สร้างความไม่พอใจแก่บรรดาผู้สนับสนุน และไม่ได้รับเลือกให้ลงเล่นหรือแม้กระทั่งมีชื่อติดเป็นตัวสำรอง จึงกลายมาเป็นข่าวกับอีกหลายสโมสรในหลายลีก เช่น ลิเวอร์พูล, อาร์เซนอล แต่ในปลายปี ค.ศ. 2016 ก็ได้ย้ายไปสู่ปารีแซ็ง-แฌร์แม็งในที่สุด ด้วยค่าตัวประมาณ 45 ล้านยูโร สัญญามีระยะเวลา 4 ปีครึ่ง

## อ้างอิง

## แหล่งข้อมูลอื่น

* 
* 
* 
* 

หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นเฟาเอ็ฟเอ็ล ว็อลฟส์บวร์ค‎
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในลีกเอิง
หมวดหมู่:ปีกฟุตบอล
หมวดหมู่:ผู้เล่นในฟุตบอลโลก 2018
หมวดหมู่:บุคคลจากรัฐนอร์ทไรน์-เว็สท์ฟาเลิน